open-index/open-wikipedia-markdown huggingface dataset:
Πόθος Ηλείας

Ο **Πόθος** είναι ορεινό χωριό της Ηλείας στην Περιφερειακή Ενότητα Ηλείας**** σε υψόμετρο 448 μέτρα. Βρίσκεται σε απόσταση 34 χλμ. Α.-ΒΑ. του Πύργου, 20 χλμ. ΒΑ. από την Αρχαία Ολυμπία (έδρα του δήμου) και 4 χλμ. Δ.-ΝΔ. από τον Λάλα. Ως οικισμός αναφέρεται από την εποχή της τουρκοκρατίας και επίσημα μετά την απελευθέρωση το 1835 όταν  προσαρτήθηκε στον τότε δήμο Κλαδέας. Σύμφωνα με το Σχέδιο Καλλικράτης μαζί με τον Λάλα αποτελούν την τοπική κοινότητα Λάλα που υπάγεται στη δημοτική ενότητα Φολόης του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 82 κατοίκους.

## Σημείωση
Στο χωριό Πόθος αναφέρεται ο κύκλος τραγουδιών "Χωρίον ο Πόθος" του Μάνου Χατζιδάκι.

## Εξωτερικοί σύνδεσμοι

* Πόθος Ηλείας 2017 στο https://www.youtube.com
* Μια ιστορία της Ηλείας που έγινε ποίημα και τραγούδι από τον ιστότοπο http://odisseasml.blogspot.com

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Ενθύμιον Νεανικών Συντροφιών

Το ***Ἐνθύμιον Νεανικῶν Συντροφιῶν*** είναι ο τρίτος δίσκος του συγκροτήματος Τα Παιδιά της Παλαιότητας. Κυκλοφόρησε από την Inner Ear στις 9 Ιουνίου του 2020, με προπομπό το τραγούδι "Τα Απέραντα Θέρη μου". Χαρακτηριστικό είναι ότι στο οπισθόφυλλο του άλμπουμ υπάρχει η αναγραφή "ΚΥ Νο 5", με τα αρχικά να αντιστοιχούν προφανώς στο πρότερο σχήμα του Π.Ε. Δημητριάδη, τους Κόρε. Ύδρο..

## Κατάλογος κομματιών

# "Σέ Ποιόν Ἀνήκει ἡ Κέρκυρα" – 4:27
# "Τά Ἀπέραντα Θέρη Μου" – 3:50
# "Τά Πληγωμένα Μηνύματα Ἀναθεωρημένα (Τό Ἀδυσώπητο Μοτίβο)" – 7:29
# "Μιά Χώρα πού Ἄλλαξε Ὄνομα" – 5:10
# "Πυροτεχνήματα στά Γενέθλιά Της" – 3:09
# "Τό Καλύτερο Πεθαίνει Πρῶτο" – 5:46
# "Τά Ἀναμνηστικά" – 4:24
# "Ὁ Ρόλος τῆς Ζωῆς Σου" – 4:49
# "Τό Τελευταῖο Δημοψήφισμα" – 4:06
# "Ἡ πιό Τρελλή Πρωτομαγιά" – 6:36
# "Ἡ Ἐξαφάνισίς Του" – 3:21
# "Τό Δηλητήριο στίς Σελίδες" – 4:18

Οι τίτλοι των τραγουδιών στο οπισθόφυλλο του άλμπουμ, όπως και οι στίχοι στο ένθετο, είναι γραμμένοι στο πολυτονικό σύστημα.

## Παραπομπές


## Εξωτερικοί σύνδεσμοι

* To ''Ἐνθύμιον Νεανικῶν Συντροφιῶν'' στο Discogs
* To ''Ἐνθύμιον Νεανικῶν Συντροφιῶν'' στο MusicBrainz
* To ''Ἐνθύμιον Νεανικῶν Συντροφιῶν'' στο YouTube

Κατηγορία:Τα Παιδιά της Παλαιότητας (δισκογραφία)
Κατηγορία:Άλμπουμ του 2020
Επενδύσεις λαμινέιτ

μικρογραφία|300px|Διάφορα διακοσμητικά λαμινέιτ.
**Επενδύσεις λαμινέιτ** (αγγλ. *Laminates*) είναι οι συνθετικές επενδύσεις επιφανειών που γίνονται σε έπιπλα, δάπεδα, πάγκους και άλλες κατασκευές εσωτερικού χώρου.

μικρογραφία|250px|Τυπικό δάπεδο λαμινέιτ.

## Χρήσεις
Οι επενδύσεις λαμινέιτ τοποθετούνται για να καλύψουν επιφάνειες σε πορτάκια κουζίνας, πάγκους, τοίχους ή πόρτες. Το υπόστρωμα αυτών, δηλ. το υλικό που βρίσκεται κάτω από το λαμινέιτ, μπορεί να αποτελείται από συμπαγές ξύλο (συνήθως, λεύκη, limba ή poplar) όπως επίσης συχνά από ινοσανίδες ή μοριοσανίδες (το κοινό *νοβοπάν*).
μικρογραφία|αριστερά|200px|Ρολό και φύλλα λαμινέιτ.

## Σύνθεση
Οι επενδύσεις λαμινέιτ παράγονται από συνθετικά υλικά σε στρώσεις, είτε με υψηλή είτε με χαμηλή πίεση, και βιομηχανικά σε πρέσες. Σήμερα στην Ελλάδα κυριαρχούν δύο τύποι τέτοιων προϊόντων, από τα οποία κατασκευάζονται -σε μεγάλο ποσοστό- τα πορτάκια κουζίνας, οι εσωτερικές πόρτες, οι πάγκοι κουζίνας, και τα δάπεδα (γνωστά ως δάπεδα λαμινέιτ), καθώς και άλλα προϊόντα.

Στο εμπόριο, τα δύο συνθετικά υλικά που χρησιμοποιούνται, ως λαμινέιτ, είναι: α) το υψηλής πίεσης, High Pressure Laminate (HPL), με την ονομασία ***βακελίτης***, και β) το χαμηλής πίεσης, Low Pressure Laminate (LPL), που λέγεται ***μελαμίνη***.
μικρογραφία|300px|Τμήμα πάγκου κουζίνας με '''''μελαμίνη''''' (LPL)

## Συγκρίσεις
Σύγκριση των υλικών αυτών δεν γίνεται. Το πρώτο (δηλ. HPL) είναι υπέρτερο από το δεύτερο, σε ποιότητα και αντοχή. Το LPL γίνεται σε πιέσεις χαμηλές (200-300 kg/m2), ενώ αντίθετα το HPL παράγεται σε πιέσεις >1.000 kg/m2. Επίσης, το HPL περιέχει πολύ περισσότερες στρώσεις και επίσης περιέχει τη ρητίνη φαινόλης-φορμαλδεΰδης (PF) που πολυμερίζεται σε υλικό αντοχής και υψηλή ανθεκτικότητα σε καταπονήσεις (οξέα, θερμότητα, γρατζουνιές).

## Παραπομπές


Κατηγορία:Σύνθετα υλικά
Κατηγορία:Ξύλο
Μπενιχόφαρ

Το **Μπενιχόφαρ** (ισπανικά: Benijófar, Ισπανική προφορά: [beniˈxofaɾ]) είναι δήμος στην κομάρκα Βέγα Μπάχα δελ Σεγούρα στην κοινότητα της Βαλένθια της Ισπανίας.

Το 2018 είχε πληθυσμό 3.357 κατοίκων. Βρίσκεται σε υψόμετρο 18 μέτρων, σε μικρή απόσταση από την θάλασσα.

## Παραπομπές


Κατηγορία:Πόλεις της Ισπανίας
Κατηγορία:Κοινότητα της Βαλένθια
Σέργιος Β΄ της Νεαπόλεως

Ο **Σέργιος** ήταν Ναπολιτάνος αριστοκράτης, από την οικογένεια των Σεργίων, δούκας της Νάπολης από το 870 έως το 877.

Ο Σέργιος συνέχισε την πολιτική του πατέρα του, του Γρηγορίου, και του παππού του, Σέργιου Α΄, με στόχο τη διατήρηση της ανεξαρτησία του διατηρώντας καλές σχέσεις με την Αγία Ρωμαϊκή Αυτοκρατορία και τη Βυζαντινή Αυτοκρατορία κατά τη διακριτική ευχέρεια των ναπολιτανικών συμφερόντων. Συν-αντιπρόσωπος του πατέρα του, έγινε αρχικά διοικητής του Αμάλφι για λίγες ημέρες το 866, και τον Ιανουάριο του 870, ο πατέρας του αρρώστησε σοβαρά και τον άφησε στην κυβέρνηση του Δουκάτου πριν πεθάνει τον επόμενο Μάρτιο.

Οι σύγχρονοι εκκλησιαστικοί χρονογράφοι σημειώνουν ότι ο Σέργιος έκανε τη Νάπολη «ένα άλλο Παλέρμο, μια άλλη Αφρική» λόγω των φιλικών του σχέσεων με τους Άραβες . Ως αποτέλεσμα, δέχεται τον αφορισμό του Πάπα Ιωάννη Η΄. Προκάλεσε επίσης την αντίθεση του θείου του, επισκόπου της Νάπολης Αθανάσιου, τον οποίο εξόρισε σε ένα νησί όπου πέθανε το 875. Ο Σέργιος  τελικά τυφλώθηκε και εκδιώχθηκε από τον αδερφό του Αθανάσιο Β΄, επίσκοπο της Νάπολης και διάδοχο του .

## Παραπομπές


Κατηγορία:Δούκες της Νεαπόλεως
Κατηγορία:Οίκος Σεργίων της Νεαπόλεως
Κατηγορία:Βυζαντινοί δούκες
Κατηγορία:Βυζαντινοί διοικητές της Νάπολης
Κατηγορία:Βυζαντινοί του 9ου αιώνα
Κατηγορία:Δούκες του Αμάλφι
Κατηγορία:Βυζαντινοί κυβερνήτες του Αμάλφι
Κουτσουρούμπας Ηλείας

Ο **Κουτσουρούμπας** είναι ορεινό χωριό της Ηλείας στην Περιφερειακή Ενότητα Ηλείας σε υψόμετρο 658 μέτρα. Βρίσκεται στα όρια με την Περιφερειακή Ενότητα Αρκαδίας και είναι κτισμένος στις νοτιοδυτικές πλαγιές του όρους Φολόη. Απέχει 38 χλμ. Α.-ΒΑ. από τον Πύργο, 22 χλμ. ΒΑ. από την Αρχαία Ολυμπία (έδρα του δήμου) και 1,5 χλμ. ΒΔ. από την Αχλαδινή. Ως ξεχωριστός οικισμός αναφέρεται επίσημα το 1981 όταν προσαρτήθηκε στην τότε κοινότητα Αχλαδινής. Σύμφωνα με το Σχέδιο Καλλικράτης μαζί με την Αχλαδινή αποτελούν την τοπική κοινότητα κοινότητα Αχλαδινής που υπάγεται στη δημοτική ενότητα Φολόης του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 23 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Μαριάμνη Γ΄

Η **Μαριάμνη Γ΄** (1ος αι. π.Χ. – 1ος αι. μ.Χ.) από την Ηρωδιανή Δυναστεία ήταν πριγκίπισσα της Ιουδαίας.

## Βιογραφία
Ήταν κόρη του Αριστόβουλου Δ΄ της Ιουδαίας και της Βερενίκης. Ο Αριστόβουλος Δ΄ ήταν τρίτος γιος του Ηρώδη Α΄ του Μεγάλου και της Μαριάμνης Α΄ των Ασμοναίων/Μακκαβαίων. 

Αδέλφια της Μαριάμνης Γ΄ ήταν ο Ηρώδης της Χαλκίδας, ο Ηρώδης Αγρίππας Α΄, ο Αριστόβουλος ο Νεότερος και η Ηρωδιάς. Κάποια στιγμή μετά το τέλος του πατέρα της το 7 π.Χ. η Μαριάμνη Γ΄ μνηστεύθηκε με τον θείο της Αντίπατρο, πρωτότοκο γιο του Ηρώδη Α΄. Έπειτα από την εκτέλεση του Αντιπάτρου το 4 π.Χ. μία Μαριάμνη αναφέρεται από τον Ιώσηπο ως σύζυγος του Ηρώδη Αρχελάου, εθνάρχη της Ιουδαίας, έκτου γιού τού Ηρώδη Α΄· ίσως είναι η Μαριάμνη Γ΄, αλλά δεν υπάρχει κάτι που να μας επιτρέπει να την ταυτίσουμε.

## Πηγές
* Φλάβιου Ιώσηπου *Περί των Ιουδαϊκών Πολέμων*, βιβλίο Β΄, κεφάλαιο 7:4

Κατηγορία:Ηρωδιανή Δυναστεία
Ο.Φ. Αγίου Ματθαίου

Ο **Όμιλος Φιλάθλων Αγίου Ματθαίου**, γνωστός και συντμημένα ως «**Ο.Φ.Α.Μ.**», είναι ποδοσφαιρικός σύλλογος με έδρα τον Άγιο Ματθαίο στην Κέρκυρα. Επίσημο έτος ίδρυσής του είναι το 1972, έχει χρώματα το κόκκινο και το μπλε και έδρα του αποτελεί το Δημοτικό Γήπεδο Αγίου Ματθαίου.

## Ιστορικό
Ο «Όμιλος Φιλάθλων Αγίου Ματθαίου» ιδρύθηκε το 1972. Αναγνωρίστηκε επίσημα από την Ε.Π.Ο. με Αριθμό Μητρώου ΕΠΟ 1905 και εντάχθηκε στη δύναμη της Ε.Π.Σ. Κέρκυρας, ξεκινώντας την επίσημη αγωνιστική του δράση. Αρχικά ξεκίνησε από τις μικρότερες κατηγορίες της Ε.Π.Σ. Κέρκυρας και έπειτα από την άνοδο στην πρώτη τη τάξει κατηγορία, δεν υποβιβάστηκε ποτέ ξανά από αυτήν.

Την αγωνιστική περίοδο 1994-95 ο ΟΦΑΜ κατέκτησε το πρωτάθλημα Ε.Π.Σ. Κέρκυρας και πανηγύρισε την άνοδο στην Δ΄ Εθνική κατηγορία για πρώτη φορά στην ιστορία του, όπου και αγωνίστηκε τη σεζόν 1995-96 και παρέμεινε μέχρι και τη σεζόν 1997-98. Τη σεζόν 1999-00 κατέκτησε εκ νέου το πρωτάθλημα Ε.Π.Σ. Κέρκυρας και προκρίθηκε στο ειδικό ερασιτεχνικό πρωτάθλημα ανόδου, όπου όμως έχασε την άνοδο στην Δ΄ Εθνική.

Τη σεζόν 2001-02 κατέκτησε ξανά το πρωτάθλημα Ε.Π.Σ. Κέρκυρας, κερδίζοντας την επάνοδο στην Δ' Εθνική, στην οποία όμως παρέμεινε προσωρινά τη σεζόν 2002-03, όποτε και υποβιβάστηκε. Τη σεζόν 2005-06 στέφθηκε εκ νέου πρωταθλητής Ε.Π.Σ. Κέρκυρας και επέστρεψε στην Δ΄ Εθνική, όπου αγωνίστηκε τη σεζόν 2006-07, γνωρίζοντας τον υποβιβασμό.

Τη σεζόν 2012-13 αναδείχθηκε ξανά πρωταθλητής Ε.Π.Σ. Κέρκυρας και προκρίθηκε στο ειδικό ερασιτεχνικό πρωτάθλημα, χάνοντας την επάνοδο στα εθνικά πρωταθλήματα. Τη σεζόν 2019-20 ο ΟΦΑΜ κατέκτησε το πρωτάθλημα Ε.Π.Σ. Κέρκυρας, κερδίζοντας την άνοδο στην Γ΄ Εθνική Ερασιτεχνική κατηγορία και την επιστροφή στα εθνικά πρωταθλήματα. Τη σεζόν 2020-21 το πρωτάθλημα διεξήχθη σε έναν γύρο αντί για δυο. Ο ΟΦΑΜ τερμάτισε στην 5η θέση και παρέμεινε στην κατηγορία. Τη σεζόν 2021-22 τερμάτισε στην 9η θέση και υποβιβάστηκε στο τοπικό πρωτάθλημα.

Από τον ΟΦΑΜ ξεκίνησαν την καριέρα τους ποδοσφαιριστές οι οποίοι αγωνίστηκαν σε υψηλό επίπεδο, όπως ο διεθνής Ορέστης Καρνέζης μεταξύ άλλων.

## Παρουσία στα εθνικά πρωταθλήματα

## Τίτλοι - Διακρίσεις
* **Πρωτάθλημα [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Πρωταθλητής (6): 1995, 2000, 2002, 2006, 2013, 2020
* **Κύπελλο [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (5): 1997, 1998, 2002, 2015, 2018
* **Σούπερ Καπ [[Ένωση Ποδοσφαιρικών Σωματείων Κέρκυρας|ΕΠΣ Κέρκυρας]]**
** Κυπελλούχος (3): 2006, 2014

## Παραπομπές


Κατηγορία:Αθλητικοί σύλλογοι Κέρκυρας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1972
Κατηγορία:Ιδρύσεις αθλητικών συλλόγων το 1972
Μαρία του Μπάττενμπεργκ

Η **Μαρία του Μπάττενμπεργκ** (γερμ. *Marie von Battenberg*, 15 Φεβρουαρίου 1852 - 20 Ιουνίου 1923) ήταν πριγκίπισσα του Μπάττενμπεργκ και μετέπειτα πριγκίπισσα του Έρμπαχ-Σένμπεργκ.

## Βιογραφία
Η Μαρία Καρολίνα γεννήθηκε στις 15 Φεβρουαρίου 1852 στο Στρασβούργο, και ήταν το μεγαλύτερο παιδί και η μοναχοκόρη του Αλέξανδρου της Έσσης και της μοργανατικής συζύγου του, Γιούλια φον Χάουκε.

Στις 19 Απριλίου 1871 παντρεύτηκε τον Γουσταύο του Έρμπαχ-Σένμπεργκ στο Ντάρμστατ. Μαζί απέκτησαν τέσσερα παιδιά:
*τον Αλέξανδρο (1872 - 1944), παντρεύτηκε την Ελισάβετ του Βάλντεκ και Πύρμοντ, απέκτησαν 4 παιδιά.
*τον Μαξιμιλιανό (1878 - 1892).
*τον Βίκτωρα (1880 - 1967), παντρεύτηκε την Ελίζαμπετ Σετσένυι ντε Σαρβάρ ετ Φέλσο-Βιντέκ και διετέλεσε πρέσβυς της Γερμανίας στην Αθήνα (1936 - 1941).
*την Μαρία Ελισάβετ (1883 - 1966), παντρεύτηκε τον Φρειδερίκο Γουλιέλμο του Στόλμπεργκ-Βερνιγκερόντε, απέκτησαν 2 παιδιά.

Πέθανε στις 20 Ιουνίου 1923 στο Σαίνμπεργκ σε ηλικία 71 ετών. Είναι θαμμένη στο Σαίνμπεργκ.

## Πρόγονοι

## Τίτλοι
*15 Ιουλίου 1852 – 26 Δεκεμβρίου 1858: *Η Επιφανειακή Υψηλότητα* Κόμισσα Μαρία του Μπάττενμπεργκ
*26 Δεκεμβρίου 1858 – 19 Απριλίου 1871: *Η Γαληνοτάτη Υψηλότητα* Πριγκίπισσα Μαρία του Μπάττενμπεργκ
*19 Απριλίου 1871 – 18 Αυγούστου 1903: *Η Γαληνοτάτη Υψηλότητα* Πριγκίπισσα Μαρία, Κόμισσα Γουσταύου του Έρμπαχ-Σένμπεργκ
*18 Αυγούστου 1903 – 20 Ιουνίου 1923: *Η Γαληνοτάτη Υψηλότητα* Η Πριγκίπισσα του Έρμπαχ-Σένμπεργκ

## Παραπομπές


## Πηγές
**Marie of Erbach-Schönberg: Memoirs of Princess Marie of Erbach-Schönberg, Princess of Battenberg, 1852–1923*, nd V. 1958 
**Marie von Erbach-Schönberg: Meine Reise nach Bulgarien im Jahre 1884*, Heller, 1916 *Marie of Erbach-Schoenberg: My trip to Bulgaria in 1884*, Heller, 1916
*Sophie Pataky: *Lexikon deutscher Frauen der Feder, Bd. 1*. Sophie Pataky: Encyclopedia of German women of the pen, 1st Bd Berlin, 1898., S. 194. Berlin, 1898., P. 194

Κατηγορία:Οίκος του Μπάττενμπεργκ
Κατηγορία:Γερμανοί ευγενείς
Αρχαία Πίσα Ηλείας

*Αυτό το λήμμα αφορά το σύγχρονο χωριό της Ηλείας. Για την αρχαία πόλη, δείτε: [[Πίσα]].*
Η **Αρχαία Πίσα** ή **Μιράκα** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 95 μέτρα.

## Γεωγραφικά - ιστορικά στοιχεία
Η Αρχαία Πίσα βρίσκεται ανατολικά από τον αρχαιολογικά χώρο της Αρχαίας Ολυμπίας, κοντά στις βόρειες όχθες του Αλφειού ποταμού, περιοχή που έχει χαρακτηριστεί σαν τοπίο ιδιαιτέρου φυσικού κάλλους. Απέχει περίπου 7 χλμ.  (οδικά) από την Αρχαία Ολυμπία (έδρα του δήμου) και 26 χλμ. από τον Πύργο, ενώ στα βόρεια περνάει η ΕΟ Πύργου - Τριπόλεως. Το χωριό είναι κτισμένο σε λόφο και το όνομά του οφείλεται στην αρχαία πόλη - κράτος της Πίσας. Διαθέτει τουριστικά καταλύματα (ξενοδοχείο, ξενώνας, ενοικιαζόμενα δωμάτια) και κέντρα εστίασης. Υπάρχουν νηπιαγωγείο και δημοτικό σχολείο. Στο χωριό δραστηριοποιείται ο Φυσιολατρικός και Πολιτιστικός Σύλλογος Αρχαίας Πίσας.

## Διοικητικά στοιχεία
Η παλιά της ονομασία, από την εποχή της τουρκοκρατίας, είναι *Μοιράκα* και έτσι αναφέρεται επίσημα το 1835 να προσαρτάται στον τότε δήμο Πίσσης. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομα διορθώθηκε σε *Μιράκα ενώ το* 1997 με το ΦΕΚ 145Α - 08/07/1997 μετονομάστηκε σε Αρχαία Πίσα. Σύμφωνα με το Σχέδιο Καλλικράτης  υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 387 κατοίκους
### Τοπική κοινότητα
Η τοπική κοινότητα Αρχαίας Πίσας είναι χαρακτηρισμένη ως αγροτικός πεδινός οικισμός, με έκταση 6,681 χμ² (2011). Περιλαμβάνει και τον οικισμό Διεθνής Ολυμπιακή Ακαδημία.
#### Πληθυσμός

(σε παρένθεση ο πληθυσμός της τοπικής κοινότητας)
## Εξωτερικοί σύνδεσμοι
* Η Αρχαία Πίσα Ηλείας από ψηλά στο https://www.youtube.com
* Αφιέρωμα στην Αρχαία Πίσα της Ηλείας στο 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κώστας Μουρατίδης

Ο **Κώστας Μουρατίδης** (Δράμα, 1 Μαρτίου 1964) είναι Έλληνας παλαίμαχος ποδοσφαιριστής που αγωνιζόταν ως επιθετικός στα άκρα της επίθεσης. Είχε τις ικανότητες να αγωνίζεται τόσο ως αμυντικός όσο και επιθετικός στα άκρα της ομάδας. Καθαρός ακραίος εξτρέμ που έπαιζε όλη την πλευρά, βραχύσωμος, ταχύς και διεμβολιστής με έκρηξη στο παιχνίδι του, άρτια τεχνική κατάρτιση με ιδιαίτερη έφεση στις ασίστ.

## Καριέρα
αριστερά|200px|thumb|''Ο Μουρατίδης στον Άρη''
Ξεκίνησε τo ποδόσφαιρο στους Μαυραετούς Μεγαλοκάμπου και το 1981 μεταγράφηκε στον Πανδραμαικο, όπου μετά τις πολύ καλές εμφανίσεις τράβηξε πάνω του τα μάτια των ανθρώπων του Άρη και σε ηλικία είκοσι περίπου χρόνων, έγινε η ακριβότερη μεταγραφή ποδοσφαιριστή από το ερασιτεχνικό στο επαγγελματικό ελληνικό πρωτάθλημα ποδοσφαίρου, όπου και ξεκίνησε την επαγγελματική του ποδοσφαιρική σταδιοδρομία και ανδρώθηκε σαν επαγγελματίας ποδοσφαιριστής.

Την σεζόν 1985-86 έκανε ντεμπούτο στην Α΄ Εθνική με τη φανέλα του Άρη. Συνέχισε να φοράει τη φανέλα του Θεού του πολέμου για εννιά συναπτά έτη, προσφέροντας τις υπηρεσίες του σε πολλές θέσεις μέσα στο γήπεδο. Τον Δεκέμβριο του 1993, μετά από 184 εμφανίσεις και 13 τέρματα αποχώρησε για τον επόμενο σταθμό της καριέρας του.

Τον Ιανουάριο του 1994 «μετακόμισε» στην Λάρισα όπου και συνέχισε τις πολύ καλές εμφανίσεις για τα επόμενα δυόμιση χρόνια, πετυχαίνοντας δεκαπέντε τέρματα μετά από 99 συμμετοχές σε πρωτάθλημα και κύπελλο, αυτή τη φορά όμως από τη θέση του δεξιού μπακ.

Αποχώρησε από τους "βυσσινί" το καλοκαίρι του 1997, συνεχίζοντας την καριέρα του στην ομάδα του Εδεσσαϊκού για ένα χρόνο, όπου μετά από 18 συμμετοχές, επέστρεψε στην ιδιαίτερη πατρίδα του τη Δράμα, για τα ασπρόμαυρα της Δόξας Δράμας, όπου και έκλεισε την επαγγελματική καριέρα του μετά από δύο σεζόν, σε ηλικία 36 ετών.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Α.Ε. Λάρισας
Καισάριος ο γενναίος

Ο **Καισάριος** (Caesarius, ιταλικά : Cesario il Valoroso) ήταν Ναπολιτάνος αριστοκράτης, ναύαρχος του στόλου του Δουκάτου της Νάπολης κατά τη διάρκεια των θητειών (840 - 870 μ.Χ.) του πατέρα του, Σεργίου Α΄ και του αδελφού του Γρηγορίου Γ΄.

Το 846 οδήγησε τους Ναπολιτάνους σε ναυμαχία και νίκη επί των Σαρακηνών στη Γκαέτα. Το 849 διέταξε τους Ναπολιτάνους στη Μάχη της Όστια.

Τον Μάιο του 859, μια μαζική κοινή αποστολή του Σαλέρνο, της Νάπολης, του Αμάλφι και της Σουέσολα βάδισε προς την Κάπουα. Ο Λομβαρδός ηγέτης Λάντο Α΄ δεν ήταν σε θέση να διοικήσει και ο γιος του Λάντο Β΄ πήρε τα όπλα για να υπερασπιστεί την πόλη. Νίκησε τις δυνάμεις που έστειλαν εναντίον τους, με επικεφαλής τον Καισάριο και τον Γρηγόριο, στη γέφυρα του Τεοτομόντο , εκεί ο Καισάριος συνελήφθη με 800 στρατιώτες και οδηγήθηκε πίσω στην Κάπουα αλυσοδεμένος. Ο Έρχεμπερτ υπολογίζει την διεξαγωγή της μάχης στις 8 Μαΐου, την ημέρα του Μιχαήλ του Αρχαγγέλου, του οποίου η λατρεία ήταν δημοφιλής στους Λομβαρδούς. Είναι επομένως σημαντικό για τον Έρχεμπερτ (Λομβαρδός) ότι ο Λομβρδός Λάντο πρέπει να νικήσει έναν μεγάλο ελληνικό στρατό σε μια  τόσο σημαντική μέρα.

Το 870 ο Καίσαρας φυλακίστηκε από τον ανιψιό του, Σέργιο Β΄, έχοντας αντιταχθεί στην συμμαχία του με τους Άραβες της Σικελίας και πέθανε στη φυλακή.

## Παραπομπές


## Πηγές
*
*Llewellyn, Peter. *Rome in the Dark Ages*. London: Faber and Faber, 1970.

Κατηγορία:Οίκος Σεργίων της Νεαπόλεως
Κατηγορία:Βυζαντινοί ναύαρχοι
Κατηγορία:Ιταλοί ναύαρχοι
Κατηγορία:Βυζαντινοί του 9ου αιώνα
Αικατερίνη της Βυρτεμβέργης (1821-1898)

Η **Αικατερίνη** (γερμ. *Katharina von Württemberg*, 24 Αυγούστου 1821 - 6 Δεκεμβρίου 1898) του Οίκου της Βυρτεμβέργης ήταν πριγκίπισσα της Βυρτεμβέργης.

## Βιογραφία
Η *Αικατερίνη Φρειδερίκη Καρλόττα* γεννήθηκε στις 24 Αυγούστου 1821 στη Στουτγάρδη, και ήταν το μεγαλύτερο παιδί και η πρώτη κόρη του Γουλιέλμου Α΄ της Βυρτεμβέργης και της τρίτης συζύγου του, Παυλίνας Θηρεσίας της Βυρτεμβέργης.

Στις 20 Νοεμβρίου 1845 παντρεύτηκε τον εξάδελφό της, Φρειδερίκο της Βυρτεμβέργης, στη Στουτγάρδη. Μαζί απέκτησαν ένα παιδί:
*Γουλιέλμος Β΄ (1848-1921), τελευταίος Βασιλιάς της Βυρτεμβέργης, παντρεύτηκε (1) τη Μαρία του Βάλντεκ και Πύρμοντ, απέκτησαν 3 παιδιά και (2) την Καρλόττα του Σάουμπουργκ-Λίππε, δεν απέκτησαν παιδιά.

Απεβίωσε στις 6 Δεκεμβρίου 1898 στη Στουτγάρδη σε ηλικία 77 ετών. Τάφηκε στη Στουτγάρδη.

## Τίτλοι
*24 Αυγούστου 1821 - 20 Νοεμβρίου 1845: *Η Βασιλική Υψηλότητα* Πριγκίπισσα Αικατερίνη της Βυρτεμβέργης
*20 Νοεμβρίου 1845 - 9 Μαΐου 1870: *Η Βασιλική Υψηλότητα* Η Πριγκίπισσα Φρειδερίκου της Βυρτεμβέργης
*9 Μαΐου 1870 - 6 Δεκεμβρίου 1898: *Η Βασιλική Υψηλότητα* Η Χήρα Πριγκίπισσα της Βυρτεμβέργης

## Πρόγονοι

## Παραπομπές
* Endnotes:
**
*

## Παραπομπές σε πηγές


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Πριγκίπισσες της Βυρτεμβέργης
Παυλίνα της Βυρτεμβέργης, πριγκίπισσα του Βιντ

Η **Παυλίνα** (γερμ. *Pauline von Württemberg*, 19 Δεκεμβρίου 1877 - 7 Μαΐου 1965)  του Οίκου της Βυρτεμβέργης ήταν δούκισσα της Βυρτεμβέργης και μετέπειτα πριγκίπισσα του Βηντ.

## Βιογραφία
Η *Παυλίνα Όλγα Ελένη Έμμα* γεννήθηκε στις 19 Δεκεμβρίου 1877 στη Στουτγάρδη, και ήταν το μεγαλύτερο παιδί και η μόνη (επιβιώσασα) κόρη του Γουλιέλμου Β΄ της Βυρτεμβέργης και της Μαρίας του Βάλντεκ και Πύρμοντ.

Στις 29 Οκτωβρίου 1898 παντρεύτηκε τον Γουλιέλμο Φρειδερίκο του Βηντ στη Στουτγάρδη. Μαζί απέκτησαν παιδιά:
*τον Χέρμαν (1899 - 1941), παντρεύτηκε την Μαρία Αντωνία του Στόλμπεργκ-Βερντιγκερόντε. Απέκτησαν 3 παιδιά.
*τον Θεοδώριχο (1901 - 1976), παντρεύτηκε την Αντουανέττα Ιουλία φον Γκρότε. Απέκτησαν 4 παιδιά.

Ήταν για πολλά χρόνια η περιφερειακή διευθύντρια του Γερμανικού Ερυθρού Σταυρού, στη δυτική Γερμανία κατά τον Β΄ Παγκόσμιο Πόλεμο.

Πέθανε στις 7 Μαΐου 1965 στο Λούντβιχσμπουργκ σε ηλικία 87 ετών. Είναι θαμμένη στο Λούντβιχσμπουργκ.

## Τίτλοι
*19 Δεκεμβρίου 1877 – 29 Οκτωβρίου 1898: *Η Βασιλική Υψηλότητα* Πριγκίπισσα Παυλίνα της Βυρτεμβέργης
*29 Οκτωβρίου 1898 – 22 Οκτωβρίου 1907: *Η Βασιλική Υψηλότητα* Πριγκίπισσα Γουλιέλμου Φρειδερίκου του Βιντ
*22 Οκτωβρίου 1907 – 18 Ιουνίου 1945: *Η Βασιλική Υψηλότητα* Η Πριγκίπισσα του Βιντ
*18 Ιουνίου 1945 – 7 Μαΐου 1965: *Η Βασιλική Υψηλότητα* Η Χήρα Πριγκίπισσα του Βιντ

## Πρόγονοι

## Βιβλιογραφία
*thePeerage.com - Pauline Olga Helene Emma Prinzessin von Württemberg
**The Royal House of Stuart*, London, 1969, 1971, 1976, Addington, A. C., Reference: 218
**L'Allemagne dynastique*, Huberty, Giraud, Magdelaine, Reference: II 547; III 74

## Παραπομπές σε πηγές


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Πριγκίπισσες της Βυρτεμβέργης
Μαριάμνη Β΄

Η **Μαριάμνη Β΄** (1ος αι. π.Χ.) ήταν κόρη του αρχιερέα των Ιουδαίων και με τον γάμο της έγινε βασίλισσα της Ιουδαίας.

## Βιογραφία
Ήταν κόρη του Σίμωνα, Ιουδαίου αρχιερέα (π. 23 - 4 π.Χ.).

Το 29 π.Χ. απεβίωσε η Μαριάμνη Α΄ των Ασμοναίων/Μακκαβαίων, 2η σύζυγος του Ηρώδη Α΄ του Μεγάλου. Ο Φλάβιος Ιώσηπος αφηγείται τον επόμενο γάμο του: "Υπήρχε ένας Σίμων, πολίτης της Ιερουσαλήμ -υιός κάποιου Βοήθου, πολίτη της Αλεξάνδρειας- ιερέας αξιόλογος. Αυτός είχε μία κόρη, που εθεωρείτο η ωραιότερη γυναίκα της εποχής της. Οι κάτοικοι της Ιερουσαλήμ άρχιζαν να μιλούν επαινώντας την πολύ και ο Ηρώδης επηρεάστηκε από αυτά που λεγόταν γι'αυτή. Όταν είδε την κόρη, χτυπήθηκε από την ωραιότητά της. Δεν θέλησε να την χρησιμοποιήσει και να μην τη νυμφευτεί, επειδή ήταν πολύ γνωστή και αυτός θα στιγματιζόταν ως βίαιος και η βασιλεία του ως τυραννία. Έτσι θέλησε να την πάρει ως σύζυγό του. Όμως η θέση του Σίμωνα δεν ήταν υψηλή για να φανεί ταιριαστός ο γάμος. Σκέφτηκε λοιπόν να αυξήσει το κύρος της οικογένειάς της, ώστε να γίνει πιο αξιότιμη: έδιωξε αμέσως τον Ιησού, γιο του Φαβέτ, από την αρχιερωσύνη και έδωσε το ύπατο αυτό αξίωμα στον Σίμωνα. Έτσι ο βασιλιάς κατεύθυνε την επιθυμία του με συνετό τρόπο και τη νυμφεύτηκε". Έγινε η 3η σύζυγός του.

Η Μαριάμνη Β΄ ενεπλάκη στο σχέδιο του Αντίπατρου, γιου του Ηρώδη Α΄ από την 1η σύζυγό του Δωρίδα, εναντίον του Ηρώδη Α΄, δηλ. του συζύγου της, το 4 π.Χ. Ως αποτέλεσμα ο Ηρώδης Α΄ τη διαζεύχθηκε και καθαίρεσε τον πατέρα της από αρχιερέα. Επίσης εξαίρεσε τον γιο τους Ηρώδη Φίλιππο από τη διαδοχή. Έπειτα νυμφεύτηκε τη Μαλθάκη και μετά την Κλεοπάτρα.

## Οικογένεια
Παντρεύτηκε τον Ηρώδη Α΄ τον Μέγα, βασιλιά της Ιουδαία; και είχε τέκνα:
* Ηρώδης Β΄ Φίλιππος π.27 π.Χ.-33/34 μ.Χ., διάδοχος στην Ιουδαία. Νυμφεύτηκε την ανιψιά του Ηρωδιάδα.
** Σαλώμη (=Ειρήνη) δεκαετία του 10 μ.Χ.-δεκαετία του 60. Παντρεύτηκε πρώτα τον θείο της Φίλιππο τον Τετράρχη της Ιουδαίας και μετά τον εξάδελφό της Αριστόβουλο βασιλιά της Χαλκίδας και της Μικράς Αρμενίας.
* Κύπρος, κόρη. Παντρεύτηκε τον Αντίπατρο (γιο του Κοστόβαρου Α΄ και της Σαλώμης Α΄) και είχε τέκνα:
** Κοστόβαρος Β΄.
** Σαούλ.
** Κύπρος, κόρη. Παντρεύτηκε τον Αλεξά Χελκία Α΄, θησαυροφύλακα (γιο του Αλεξά) και είχε τέκνα:
*** Αρχέλαος Ιούλιος.
*** Αντίπας, θησαυροφύλακας του Δημοσίου Ταμείου.
*** Κύπρος, κόρη. Παντρεύτηκε τον Αλεξά Χελκία Β΄.

## Πηγές
* Φλάβιος Ιώσηπος, *Ιουδαϊκή Αρχαιολογία*, βιβλία ΙΕ΄ κεφ. 6-7, ΙΗ΄ κεφ. 5.

## Αναφορές


Κατηγορία:Ασμοναϊκή δυναστεία
Ρίσλινγκ

250px|thumb|right|Οι ράγες του ρίσλινγκ
Το **ρίσλινγκ **(γερμ. *Riesling*) είναι ποικιλία αμπελιών η οποία χρησιμοποιείται για παραγωγή λευκών κρασιών. Καλλιεργείται σε πολλές χώρες του κόσμου, κυρίως στη Γερμανία, Αυστρία, Γαλλία και Αυστραλία, επίσης στη Ρωσία, Βουλγαρία, Ελβετία, Ουγγαρία, ΗΠΑ και Αργεντινή.

Αναφέρεται για πρώτη φορά κατά τον 15ο αιώνα, στις κοιλάδες των Ρήνου και Μοζέλα. Έχει μεγαλύτερες εκτάσεις στη Γερμανία (23.596 εκ) και τη Γαλλία, κυρίως στην Αλσατία (3.350 εκ.).

Η ποικιλία έχει δυνατότητα να προσαρμοστεί σε διάφορα είδη εδαφών. Έχει σχετικά μικρή απόδοση, η οποία εξαρτάται σε μεγάλο βαθμό από τις κλιματικές συνθήκες και τρόπους καλλιέργειας. Η ποικιλία δεν έχει αντοχή στις περισσότερες ασθένειες, όμως έχει καλή αντοχή στον περονόσπορο.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποικιλίες σταφυλιών
Πλέι-Οφ NBA 1970

Τα **πλέι-οφ του 1970** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1969-70 του **[[NBA]]**. Το τουρνουά ολοκληρώθηκε με τους Νιου Γιορκ Νικς να κερδίζουν τους Λος Άντζελες Λέικερς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή.

Αυτός ήταν ο πρώτος τίτλος στην ιστορία των Νικς και η πρώτη παρουσία τους σε τελικούς μετά το 1953 και την ήττα από τους Λέικερς. Πολυτιμότερος παίκτης της σειράς των τελικών αναδείχθηκε ο Γουίλις Ριντ.

Οι Λέικερς ηττήθηκαν για τρίτη συνεχόμενη χρονιά και για όγδοη συνολικά στους τελικούς της διοργάνωσης. Και τις επτά προηγούμενες φορές είχαν ηττηθεί από τους Μπόστον Σέλτικς, οι οποίοι δεν κατάφεραν να προκριθούν στα πλέι-οφ για πρώτη φορά από το 1951. Από την άλλη, οι Μιλγουόκι Μπακς και οι Φοίνιξ Σανς έκαναν την παρθενική τους εμφάνιση σε πλέι-οφ κατά τη δεύτερη τους χρονιά στο NBA.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Ατλάντα Χοκς]]** vs. (3) Σικάγο Μπουλς:

(2) **[[Λος Άντζελες Λέικερς]]** vs. (4) Φοίνιξ Σανς:

### Ημιτελικοί Ανατολικής κατηγορίας
(1) **[[Νιου Γιορκ Νικς]]** vs. (3) Μπάλτιμορ Μπούλετς:

(2) **[[Μιλγουόκι Μπακς]]** vs. (4) Φιλαδέλφεια 76ερς:

## Τελικοί κατηγοριών
### Τελικοί Δυτικής κατηγορίας
(1) Ατλάντα Χοκς vs. (2) **[[Λος Άντζελες Λέικερς]]**:

### Τελικοί Ανατολικής κατηγορίας
(1) **[[Νιου Γιορκ Νικς]]** vs. (2) Μιλγουόκι Μπακς:

## Τελικοί NBA
(Α1) **[[Νιου Γιορκ Νικς]]** vs. (Δ2) Λος Άντζελες Λέικερς:

* **[[Βραβείο πολυτιμότερου παίκτη των τελικών στο NBA|Πολυτιμότερος παίκτης (MVP) τελικών]]:** Γουίλις Ριντ (Νιου Γιορκ Νικς)

## Εξωτερικοί σύνδεσμοι
* 1970 NBA Playoffs στο Basketball-Reference

1970
Πλει-Οφ
Επιχείρηση Κούτσερα

Η **Επιχείρηση Κούτσερα** (πολωνικά: *Akcja Kutschera*) ήταν ενέργεια της πολωνικής αντιστασιακής οργάνωσης Armia Krajowa ή AK (ελληνικά: «Εγχώριος Στρατός» ή «Στρατός της Πατρίδας») κατά τον Β΄ Παγκόσμιο Πόλεμο. Στόχος των αντιστασιακών ήταν η εξόντωση του Αυστριακού πολιτικού και κρατικού αξιωματούχου της Ναζιστικής Γερμανίας, Φραντς Κούτσερα, ο οποίος κατείχε τη θέση του Ηγέτη των SS και της Αστυνομίας (SSPF) στην κατεχόμενη Βαρσοβία. Η επίθεση πραγματοποιήθηκε την 1η Φεβρουαρίου του 1944 και στέφθηκε από επιτυχία. Η όλη επιχείρηση εντασσόταν στο πλαίσιο της ευρύτερης στρατιωτικής επιχείρησης «Κεφαλές».

## Υπόβαθρο
Ο Κούτσερα διορίστηκε τον Σεπτέμβριο του 1943 στη θέση του Ηγέτη των SS και της Αστυνομίας (SSPF), η οποία τελούσε από το 1939 υπό γερμανική κατοχή. Στη διάρκεια της θητείας του συνέδεσε το όνομά του με την εξόντωση του εβραϊκού πληθυσμού και με μαζικές εκτελέσεις των κατοίκων της πόλης, με τα θύματα να προέρχονται από τυχαίες συλλήψεις. Η δράση του οδήγησε στην στοχοποίησή του από την εξόριστη πολωνική κυβέρνηση του Λονδίνου (που τον καταδίκασε ως εγκληματία πολέμου) και τους εθνικιστές αντάρτες της AK, κλιμάκιο της οποίας κατέστρωσε σχέδιο για την εξόντωσή του.

## Επιχείρηση
αριστερά|μικρογραφία|173x173εσ|Αναμνηστική πλάκα για την επιχείρηση.
Για την επιχείρηση εναντίον του Κούτσερα οργανώθηκε δωδεκαμελής ομάδα ανταρτών υπό την ηγεσία του Μπρόνισλαβ Πιετράσεβιτς ή Λοτ (πολωνικά: *Bronisław Pietraszewicz*). Μετά από δύο απόπειρες που εν τέλει ματαιώθηκαν, προγραμματίστηκε μια τρίτη, η οποία πραγματοποιήθηκε την 1η Φεβρουαρίου του 1944, ενώ ο Κούτσερα αποχωρούσε με υπηρεσιακό όχημα από το αρχηγείο των SS στο κέντρο της Βαρσοβίας. Η ενέδρα υπήρξε επιτυχής και οδήγησε στον θάνατο του Κούτσερα και του οδηγού του. Κατόπιν, οι Πολωνοί αντιστασιακοί ενεπλάκησαν σε ανταλλαγή πυροβολισμών με παρακείμενους Γερμανούς στρατιώτες, οι οποίοι προέβησαν στην καταδίωξή τους, με αποτέλεσμα να σκοτωθούν τέσσερις αντάρτες, ανάμεσά τους και ο Πιετράσεβιτς, ο οποίος υπέκυψε στα τραύματά του μερικές μέρες αργότερα σε νοσοκομείο της πόλης.

Οι Γερμανοί προχώρησαν με επισημότητα στην κηδεία του Κούτσερα στο Ανάκτορο Μπριλ, ενώ στη συνέχεια η σορός του μεταφέρθηκε στη Γερμανία. Επιπλέον, εκτέλεσαν 300 άτομα για αντίποινα.

## Παραπομπές


Κατηγορία:Στρατιωτικές Επιχειρήσεις του Β' Παγκοσμίου Πολέμου
Κατηγορία:Ιστορία της Πολωνίας κατά τον Β΄ Παγκόσμιο Πόλεμο
Κατηγορία:Βαρσοβία
Κατηγορία:1944
Κατηγορία:Μάχες γερμανικού στρατού
Κατηγορία:Γενικό Κυβερνείο
Κατηγορία:Πολωνική Αντίσταση
Κατηγορία:Κωδικές ονομασίες
Μανόλης Κουμπαράκης

Ο **Μανόλης Κουμπαράκης** είναι Καθηγητής του Τμήματος Πληροφορικής και Τηλεπικοινωνιών του Πανεπιστημίου Αθηνών από τον Νοέμβριο του 2005. Στο παρελθόν έχει διατελέσει Αναπληρωτής και Επίκουρος Καθηγητής στο Τμήμα Ηλεκτρονικών Μηχανικών και Μηχανικών Υπολογιστών του Πολυτεχνείου Κρήτης (Αύγουστος 1999 – Οκτώβριος 2005) και Lecturer in the Dept. of Computation, University of Manchester, Institute of Science and Technology (Ιανουάριος 1995 – Δεκέμβριος 1998).

Ο κ. Κουμπαράκης έχει δημοσιεύσει πάνω από 100 άρθρα τα οποία έχουν συγκεντρώσει ιδιαίτερα υψηλό αριθμό ετεροαναφορών στις παρακάτω ερευνητικές περιοχές: overlay networks and their applications, P2P and Grid computing, artificial intelligence, semantic web, agent systems, database management and business process modeling. Έχει διατελέσει μέλος της οργανωτικής επιτροπής ή της επιτροπής προγράμματος σε πλήθος διεθνών ερευνητικών συνεδρίων, και ήταν πρόεδρος της επιτροπής προγράμματος του συνεδρίου European Semantic Web Conference 2008.

Η έρευνα του κ. Κουμπαράκη έχει χρηματοδοτηθεί από την Ευρωπαϊκή Επιτροπή (έργα CHOROCHRONOS, DIET, BRIDGEMAP, Evergrow, OntoGrid και SemsorGrid4Env), την Γενική Γραμματεία Έρευνας και Τεχνολογίας, και τη βιομηχανία (Microsoft, British Telecommunications).

## Εξωτερικοί σύνδεσμοι
*Επίσημη ιστοσελίδα

Κατηγορία:Έλληνες πανεπιστημιακοί του 21ου αιώνα
Η Μαγική Κιμωλία

**Η Μαγική Κιμωλία** (αγγλικά: ***ChalkZone***) είναι μια αμερικανική τηλεοπτική σειρά κινουμένων σχεδίων που δημιουργήθηκε από τον Μπιλ Μπέρνετ και τον Λάρι Χάμπερ για τον Nickelodeon που έτρεξε από το 2002 έως το 2008. Στην Ελλάδα η σειρά είχε προβληθεί από το Nickelodeon. Αυτή η σειρά αρχικά προβλήθηκε ως μέρος του Oh Yeah! Cartoons του Φρεντ Σίμπερτ Κινούμενα σχέδια σορτς κινουμένων σχεδίων βιτρίνα το 1998. Η σειρά κυκλοφόρησε στο Nickelodeon από τις 22 Μαρτίου 2002, έως τις 23 Αυγούστου 2008, με συνολικά 40 επεισόδια. Δημιουργήθηκε από τα Frederator Studios και το Nickelodeon Animation Studio

Η σειρά ακολουθεί τον Ρούντι Ταβοώτηε, έναν μαθητή δημοτικού σχολείου του οποίου η μαγική κιμωλία του επιτρέπει να εισέλθει στο Κιμωλία Ζώνη, μια εναλλακτική διάσταση όπου όλα όσα σχεδιάστηκαν σε έναν πίνακα και διαγράφηκαν γίνονται πραγματικότητα. Η παράσταση επικεντρώνεται στις περιπέτειες του Ρούντι, του δευτερεύοντος τραγουδιστή του και του συμμαθητή του, Πένι Σάντσεζ, στη Κιμωλία Ζώνη.

Περιληπτικά (επίσημη περίληψη) :
Ο Rudy Tabootie είναι ένα 10χρονο αγόρι, που αγαπάει να σκιτσάρει στον μαυροπίνακα. Μια μέρα, βρίσκει ένα μαγικό κομμάτι κιμωλίας που του επιτρέπει να μπει σε μια παράλληλη διάσταση, σε έναν κόσμο που βρίσκεται πίσω από τον μαυροπίνακα. Τότε ξεκινάνε οι απίστευτες περιπέτειες!
Στη «Μαγική Κιμωλία», τα σκίτσα του Rudy αλλά και οτιδήποτε άλλο είχε γραφτεί ποτέ στον μαυροπίνακα και μετά είχε σβηστεί, ξαναεμφανίζεται και ζει για πάντα…

## Ηθοποιοί

## Παραπομπές


Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές παιδικές τηλεοπτικές σειρές κινουμένων σχεδίων
Κατηγορία:Σειρές του Nickelodeon
Σαλώμη Α΄

Η **Σαλώμη Α΄** (π. 65 π.Χ. - π. 10 μ.Χ.) από την Ηρωδιανή Δυναστεία ήταν κόρη του πρωθυπουργού της Ιουδαίας και με τον γάμο της έγινε σύζυγος του κυβερνήτη της Ιουδαίας. Ήταν τοπάρχης, με τον τίτλο της *βασίλισσας*, των πόλεων Ιαμνία, Άζωτος και Φασαηλίς από το 4 π.Χ.

## Βιογραφία
Ήταν κόρη του Αντίπατρου πρώτου υπουργού και φοροεισπράκτορα της Ιουδαίας και της Κύπρου Α΄, συγγενούς του Αρέτα Γ΄ των Ναβαταίων (Αράβων της Πέτρας). Αδελφός της ήταν ο Ηρώδης Α΄ ο *Μέγας*.

Παντρεύτηκε πρώτα τον Κοστόβαρο κυβερνήτη της Ιδουμαίας και είχε τρία παιδιά. Έπειτα διαζεύχθηκε, σε αντίθεση με τους Ιουδαϊκούς νόμους. Ο Φλάβιος Ιώσηπος αναφέρει: 

Παντρεύτηκε τον ευγενή Αλεξά Χελκία, φίλο τού Ηρώδη Α΄. Όταν το 4 π.Χ. ο Ηρώδης Α΄ απεβίωσε, η Σαλώμη έγινε τοπάρχης των πόλεων Ιαμνία, Άζωτος, Φασαηλίς, κ.ά. και έλαβε 5000 δραχμές. Ο Ρωμαίος Αυτοκράτορας Αύγουστος της πρόσθεσε μία κατοικία στην Ασκαλώνα. Αν και ήταν ονομαστικά *βασίλισσα* των περιοχών αυτών, ουσιαστικά ήταν υποτελής στον έπαρχο (prefect) της Ιουδαίας. Έπειτα από το τέλος της Σαλώμης Α΄, η Ιάμνια δόθηκε στη Λιβία -σύζυγο του Αυγούστου- και μετά στον γιο της Τιβέριο.

## Οικογένεια
Παντρεύτηκε πρώτα τον θείο της Ιωσήφ Α΄ και είχε τέκνο:
* μία κόρη αγνώστου ονόματος, παντρεύτηκε τον ετεροθαλή αδελφό της Αλεξά Β΄ Καλέα, γιο της Σαλώμης Α΄ από τον 3ο γάμο της με τον Αλεξά Α΄ Καλέα.

Έπειτα η Σαλώμη Α΄ έκανε δεύτερο γάμο με τον Κοστόβαρο κυβερνήτη της Ιδουμαίας και είχε τέκνα:
* Αντίπατρος Δ΄, νυμφεύτηκε την Κύπρο Β΄, κόρη του Ηρώδη Α΄ και της 2ης συζύγου του Μαριάμνης Α΄ των Ασμοναίων/Μακκαβαίων.
* Βερενίκη Α΄, παντρεύτηκε πρώτα τον Αριστόβουλο Δ΄ πρίγκιπα της Ιουδαίας (γιο του Ηρώδη Α΄ και της Μαριάμνης Α΄) και μετά τον Θευδίωνα, αδελφό της Δωρίδος (1ης συζύγου του Ηρώδη).
** Ηρωδιάς π.15 π.Χ.-μετά το 39 μ.Χ., παντρεύτηκε πρώτα τον Ηρώδη Β΄ Φίλιππο πρίγκιπα της Ιουδαίας (γιο του Ηρώδη Α΄ και της 3ης συζύγου του Μαριάμνης Β΄) και μετά τον Ηρώδη Αντίπα τετράρχη της Γαλιλαίας & Περαίας.
*** Σαλώμη Γ΄ δεκαετία του 10 μ.Χ.-δεκαετία του 60, παντρεύτηκε τον θείο της Φίλιππο τον Τετράρχη και μετά τον εξάδελφό της Αριστόβουλο της Χαλκίδας.
* κόρη, παντρεύτηκε τον Αλεξά, θησαυροφύλακα του Ναού.

Έπειτα άφησε τον Κοστόβαρο και παντρεύτηκε για δεύτερη φορά, με τον ευγενή Αλεξά Α΄ Καλέα, φίλο του Ηρώδη Α΄.
* Αλεξάς Καλέας Β΄. Νυμφεύτηκε την ετεροθαλή αδελφή του, κόρη της Σαλώμης Α΄ από τον 1ο γάμο της με τον Ιωσήφ Α΄.
** (;) Αλεξάς Γ΄ Καλέας.

## Πηγές
* Salome I entry in historical sourcebook by Mahlon H. Smith
* The Domestic Intrigues and Political Power of Salome I | Marg Mowczko
* Hananya Hizmi, The Toparchy of Salome, Sister of King Herod, and its Towns: Archelais, Phasaelis, and Livias

## Αναφορές


Κατηγορία:Ηρωδιανή Δυναστεία
Ant-Man (soundtrack)

Το ***Ant-Man (Original Motion Picture Soundtrack)*** αποτελεί το soundtrack άλμπουμ της ταινίας *[[Ant-Man (ταινία)|Ant-Man]]* των Marvel Studios. Τη μουσική συνέθεσε ο Κρίστοφ Μπεκ και το άλμπουμ κυκλοφόρησε από τη Hollywood Records σε ψηφιακή και φυσική μορφή στις 17 Ιουλίου και 7 Αυγούστου 2015 αντίστοιχα.

Ένα επιπρόσθετο τραγούδι με τίτλο «Plainsong» από το συγκρότημα The Cure συμπεριλαμβάνεται στην ταινία, αλλά δεν συμπεριλήφθηκε στο soundtrack άλμπουμ. Η Siri παίζει το τραγούδι κατά τη διάρκεια της μάχης μεταξύ Yellowjacket και Ant-Man μέσα στον χαρτοφύλακα, προς το τέλος της ταινίας.

## Υπόβαθρο
Τον Φεβρουάριο του 2014, ο Ράιτ ανακοίνωσε πως ο Στίβεν Πράις θα συνέθετε τη μουσική της ταινίας. Ωστόσο, ο Πράις εγκατέλειψε το πρότζεκτ λίγο μετά την αποχώρηση του Ράιτ τον Μάιο του 2014. Τον Ιανουάριο του 2015, ο Κρίστοφ Μπεκ, ο οποίος είχε δουλέψει στο παρελθόν με τον Ριντ στην ταινία *[[Ο πυρετός της νίκης]]*, προσλήφθηκε για να αντικαταστήσει τον Πράις. Περιγράφοντας τη μουσική της ταινίας, ο Μπεκ είπε: «Για τον *Ant-Man*, ήθελα να συνθέσω κάτι από τη μεγάλη συμφωνική παράδοση των αγαπημένων μου ταινιών με υπερήρωες, με περιεκτική μουσική και ένα μεγάλο, πιασάρικο βασικό θέμα. Αλλά, το τι κάνει αυτή τη μουσική να ξεχωρίζει ανάμεσα στις άλλες ταινίες της Marvel, είναι η ύπουλη αίσθηση της διασκέδασης αφού είναι, κατά τα άλλα, όχι μόνο μια ταινία με υπερήρωες, αλλά και μία κωμική ταινία ληστείας». Το soundtrack κυκλοφόρησε ψηφιακά στις 17 Ιουλίου 2015 και σε φυσική μορφή στις 7 Αυγούστου 2015, από τη Hollywood Records.

## Λίστα κομματιών

## Παραπομπές


Κατηγορία:Άλμπουμ του 2015
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Ant-Man (σειρά ταινιών)
Εφήβιος της Νεαπόλεως

Ο **Ευφέβιος** , τιμάται ως προστάτης άγιος και επίσκοπος της Νάπολης.

## Βιογραφία
Ο Φερντινάντο Ουγκέλι γράφει ότι η ημερομηνία θητείας στην επισκοπή του Ευφέβιου δεν μπορεί να προσδιοριστεί με βεβαιότητα. Δεν υπάρχει βιογραφία της ζωής του Ευφήβιου . Ο Παύλος Ρέγιος και ο Καίσαρ Βαρόνιος θεωρούσαν ότι ο Ευφέβιος πέθανε το 713 μ.Χ., αλλά ο Ιωάννης Διακόνος θεωρεί τον Ευφέβιο τον όγδοο επίσκοπο της Νάπολης, που διαδέχθηκε τον Άγιο Ευστάθιο, ο οποίος είχε ζήσει τον 2ο αιώνα. 

Από την Ρωμαιοκαθολική εκκλησια εορτάζεται η μνήμη του στις 23 Μαΐου.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 2ου αιώνα
Σαλάμψιο

Η **Σαλάμψιο**, εβραϊκά שלומציון Shlomtzion, από την Ηρωδιανή Δυναστεία ήταν πριγκίπισσα της Ιουδαίας.

## Βιογραφία
Ήταν κόρη του Ηρώδη Α΄ του *Μεγάλου*, βασιλιά της Ιουδαίας και την 3ης συζύγου του Μαριάμνης Α΄ των Ασμοναίων/Μακκαβαίων, κόρης του Αλεξάνδρου της Ιουδαίας.

Αμφιθαλή αδέλφια της ήταν ο Αλέξανδρος διάδοχος, ο Αριστόβουλος πρίγκιπας και η Κύπρος. Επειδή ο πατέρας της είχε άλλες 8 συζύγους, η Σαλάμψιο είχε 10 ετεροθαλή αδέλφια. 

Με τον γάμο της με τον εξάδελφό της έκανε πέντε παιδιά.

## Οικογένεια
Παντρεύτηκε τον εξάδελφό της Φασαήλ Β΄, γιο του Φασαήλ Α΄ (αδελφό του Ηρώδη Α΄) και είχε τέκνα:
* Αντίπατρος Δ΄.
* Ηρώδης ΣΤ΄.
* Αλέξανδρος Γ΄.
* Αλεξάνδρα, παντρεύτηκε τον Τίμιο από την Κύπρο.
* Κύπρος Γ΄, παντρεύτηκε τον εξάδελφό της Ηρώδη Αγρίππα Α΄ της Ιουδαίας, γιο του Αριστόβουλου Δ΄ διαδόχου και αδελφού της Σλάμψιας.

## Πηγές
* Φλάβιος Ιώσηπος ''Ιουδαϊκή Αρχαιολογία, βιβλίο ΙΗ΄, παρ. 5:4.

Κατηγορία:Ηρωδιανή Δυναστεία
Μάξιμος της Νεαπόλεως

Ο **Άγιος Μάξιμος** , (μ.Χ. 361 μ.Χ.) ήταν μάρτυρας και επίσκοπος της Νάπολης, ο οποίος στάλθηκε στην εξορία.

## Βιογραφία
Ο Μάξιμος ήταν γνωστός ως μεγάλος υπερασπιστής των διατάξεων της Συνόδου της Νίκαιας, ειδικά με την αντίθεση στον Αρειανισμό.

Αυτό οδήγησε στην εξορία του, και αντικαταστάθηκε ως Επίσκοπος της Νάπολης, από τον Ζώσιμο, ο οποίος διακήρυξε το Αρειανιστικό δόγμα. Ένας γνωστός μύθος δηλώνει ότι κάθε φορά που ο Ζώσιμος ήθελε να μιλήσει δημόσια, τα λόγια του δεν θα έβγαιναν. Πολλοί το αποδίδουν ως θαύμα, μέσω των προσευχών του εξόριστου Μάξιμο. 

Μαρτύρησε στην εξορία.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Πατροβάς των Ποτιόλων

Ο **Άγιος Πατροβάς**,  (Parrobus of Pottole, Patrobos, Patrobus, Patrobas), συγκαταλέγεται μεταξύ των εβδομήντα μαθητών (Εβδομήκοντα).

Ήταν επίσκοπος της Νεάπολης (Νάπολη) ή των Ποτιόλων (σύμφωνα με την απαρίθμηση του Δωρόθεου), αναφέρεται στη Γραφή όταν ο Άγιος Παύλος τον υποδέχεται στην επιστολή του προς τους Ρωμαίους. Η Ορθόδοξη και Ρωμαιοκαθολική Εκκλησία τιμά τον Άγιο Πατροβά στις 5 Νοεμβρίου, με τους συναδέλφους του αποστόλους Ερμά, Λίνο, Γάιο και Φιλόλογο.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Εβδομήκοντα Απόστολοι
Κατηγορία:Χριστιανοί άγιοι από την Καινή Διαθήκη
Κατηγορία:Πρόσωπα της Καινής Διαθήκης
Θηρεσία Χριστίνα της Σαξονίας-Κοβούργου-Γόθας

Η **Θηρεσία Χριστίνα της Σαξονίας-Κοβούργου-Γόθας** (*Theresia Christiane von Sachsen-Coburg und Gotha*, 23 Αυγούστου 1902 - 24 Ιανουαρίου 1990) ήταν κόρη του Αύγουστου Λεοπόλδου της Σαξονίας-Κοβούργου-Γόθας.

## Βιογραφία
Η *Θηρεσία Χριστίνα Μαρία Ιωσηφίνα Ιγνατία Βενετία Μιχαηλία Γαβριηλία Ραφαηλία Γκοντζάγκα* γεννήθηκε στις 23 Αυγούστου 1902 στη Θουριγγία, και ήταν έκτο παιδί και η τρίτη κόρη του Αύγουστου Λεοπόλδου της Σαξονίας-Κοβούργου-Γόθας και της Καρολίνας Μαρίας της Αυστρίας.

Στις 6 Οκτωβρίου 1930 παντρεύτηκε τον Λάμοραλ, Βαρώνο του Τάξις ντι Μπορντόνια ε Βαλνίγκρα, στο Σάλτσμπουργκ. Μαζί απέκτησαν τέσσερα παιδιά:
*τον Κάρολο (γενν. 1931-), παντρεύτηκε (1) την Ντενίζ Πάις ντε Αλμέϊντα. Δεν απέκτησαν παιδιά και (2) την Βαλμπούργκα της Αυστρίας. Απέκτησαν 8 παιδιά.
*την Αλίκη (1936-2013), παντρεύτηκε τον Μικέλε Φορμεντίνι ντι Τολμίνο ε Μπίλια.
*τον Φίλιππο (γενν. 1939-), παντρεύτηκε την Άννα Μαρία Ντουάρτε Νούνες.
*την Μαρία Χριστίνα (γενν. 1945-), παντρεύτηκε τον Ραϊμόντο Ντετόρι.

Πέθανε στις 24 Ιανουαρίου 1990 στο Φίλλαχ σε ηλικία 87 ετών.

## Πρόγονοι

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Γερμανοί ευγενείς
Κατηγορία:Πριγκίπισσες της Σαξονίας-Κοβούργου-Γόθας
Φορτουνάτος Α΄ της Νεαπόλεως

Ο **Άγιος Φορτουνάτους** ήταν χριστιανός επίσκοπος του 4ου αιώνα. 

## Βιογραφία
Είναι ο πρώτος ιστορικά καταγεγραμμένος επίσκοπος της Νάπολης, ως ένας από τους αποδέκτες μιας επιστολής που γράφτηκε από εκείνους που συμμετείχαν στην κατά του Αρειανισμού σύνοδο της Φιλιππούπολης το 340 , η παράδοση αναφέρει ότι ήταν σκληρός αντίπαλος του Αρειανισμού. Η θητεία του ως επίσκοπος θεωρείται παραδοσιακά από 347 έως 359.

Τιμάται ως άγιος από τη Ρωμαιοκαθολική Εκκλησία στις 14 Ιουνίου καιείναι  τοπική γιορτή στη Νάπολη στις 8 Νοεμβρίου, την ημέρα που γιορτάζει τη μνήμη όλων των «αγίων επισκόπων της Εκκλησίας της Νάπολης». Από τον 13ο αιώνα τα λείψανα του βρίσκονται στον ναό του Αγίου Εφραίμ Βέκιο (Sant'Eframo Vecchio). 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Σαρντονέ

250px|thumb|right|Ο βότρυς του σαρντονέ
Το **σαρντονέ **(γαλ. *Chardonnay*) είναι κλασσική ποικιλία της αμπέλου που χρησιμοποιείται για παραγωγή λευκών κρασιών. Η ποικιλία αυτή κατάγεται από την Βουργουνδία, όμως τώρα καλλιεργείται σε όλο τον κόσμο από την Αγγλία μέχρι τη Νέα Ζηλανδία. 

## Περιγραφή
Το αμπέλι έχει μεσαίο μέγεθος. Οι ράγες μικρού μεγέθους, έχουν στρογγυλό σχήμα, ζουμερές. Ο βότρυς του αμπέλου έχει επίσης μικρό μέγεθος και μεσαία μάζα 80-100 γρ. Η ποικιλία έχει μικρή απόδοση, 8-10 τόνους ανά εκτάριο. Αντέχει χαμηλές θερμοκρασίες. 

## Καλλιέργεια
Σε όλο τον κόσμο η ποικιλία σαρντονέ καλλιεργείται σε έκταση 175.000 εκ. Αυτή η ποικιλία ταξινομείται ως εβδόμη πιο δημοφιλή ποικιλία σε λίστα δημοφιλέστερων αμπέλων. Στη Γαλλία 90% του σαρντονέ τρυγούν στην Βουργουνδία. Παρ' όλ' αυτά οι μεγαλύτερες εκτάσεις του σαρντονέ βρίσκονται στις ΗΠΑ, στην πολιτεία Καλιφόρνια που οι καλλιεργούμενες εκτάσεις ανέρχονται έως 44.500 εκ. Επίσης καλλιεργείται σε αρκετές εκτάσεις στην Ιταλία (11.800 εκ), Μολδαβία (10.000 εκ.) και Γεωργία (18.000 εκ.).

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποικιλίες σταφυλιών
Αγριππίνος της Νεαπόλεως

Ο **Άγιος Αγριππίνος** , (3ος αιώνας) ήταν επίσκοπος της Νάπολης και τιμάται σε αυτήν την πόλη ως άγιος. Σύμφωνα με την παράδοση, ο Αγρίππινος ήταν ο έκτος επίσκοπος της Νάπολης. Έζησε στα τέλη του 3ου αιώνα και φαίνεται να μην ήταν μάρτυρας.

Ένα διάστημα, ο Αγριππίνος φαίνεται να ήταν τόσο δημοφιλής στην Νάπολη όσο και ο  Άγιος Τζεννάρο

Η ίδρυση της εκκλησίας τουΑγίου Τζενάρο στη Νάπολη συνδέεται με τις κατακόμβες του Αγίου Τζενάρρο, το μεγαλύτερο χριστιανικό συγκρότημα κατακόμβων στη νότια Ιταλία. Η πρώτη κατασκευή ήταν πιθανώς το αποτέλεσμα της συγχώνευσης δύο αρχαίων ταφικών χώρων, ενός από τον 2ο αιώνα μ.Χ. που περιείχε τα οστά του Αγίου Αγριππίνου, και τον χώρο του 4ου αιώνα που περιείχε τα οστά του Αγίου Τζενάρρο.

Το 1744, ο Καρδινάλιος Γκιουζέπε Σπινέλι, αρχιεπίσκοπος της Νάπολης, πραγματοποίησε έρευνα για τα λείψανα του Αγριππίνου. Βρήκε ένα μαρμάρινο αγγείο με τις ακόλουθες λέξεις γραμμένες: "Απροσδιόριστα λείψανα που πιστεύεται ότι είναι το σώμα του Αγίου Αγριππίνου" .]

Τα λείψανα του βρίσκονται σήμερα κάτω από τον βωμό του καθεδρικού ναού της Νάπολης με τα σώματα των Αγίων Ευτύχου και του Ακούτιου, που ήταν σύντροφοι του Αγίου Τζενάρρο.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Ιταλοί Ρωμαιοκαθολικοί άγιοι
Κατηγορία:Επίσκοποι του 4ου αιώνα
Πομπώνιος της Νεαπόλεως

Ο **Άγιος Πομπόνιος** (πέθανε το 536), Επίσκοπος της Νάπολης, τιμάτε ως άγιος από την Ρωμαιοκαθολική Εκκλησία και η μνήμη του εορτάζεται στις 30 Απριλίου.

## Βιογραφία

Ο Άγιος Πομπόνιος, ένας πολύ γνωστός αντίπαλος του Αρειανισμού, κατέλαβε το επισκοπικό θρόνο της Νάπολης κατά τη διάρκεια της βασιλείας του βασιλιά των Οστρογότθων, Μέγα Θεοδώριχου. Ο Θεοδώριχος είχε ασπαστεί τον Αρειανισμό, αλλά ο Άγιος Πομπόνιος παρέμεινε σταθερός στην πίστη του.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 6ου αιώνα
Ασπρένος της Νεαπόλεως

Ο **Άγιος Ασπρένας** ή **Άσπρεν** , ήταν χριστιανός άγιος του 1ου αιώνα και ο πρώτος επίσκοπος της Νάπολης.

Ο Ασπρένας έζησε στα τέλη του 1ου αιώνα - αρχές του 2ου αιώνα, όπως επιβεβαιώνεται από αρχαιολογικές μελέτες σχετικά με την πρώιμη Ναπολιτανική Εκκλησία, καθώς και το γεγονός ότι το "Άσπερν" ήταν κοινό όνομα κατά τις ημέρες της Ρωμαϊκής Δημοκρατίας και τα πρώτα χρόνια της Ρωμαϊκής Αυτοκρατορίας αλλά στη συνέχεια έπεσε σε αχρηστία .

Το Μαρμάρινο Ημερολόγιο της Νάπολης (Calendario Marmoreo di Napoli) πιστοποιεί την ύπαρξη του Άσπρεν και το γεγονός ότι έζησε κατά τη διάρκεια των βασιλείων του Τραϊανού και του Αδριανού. Η επισκοπική του θητεία αναφέρεται ότι διάρκεσε είκοσι τρία χρόνια .

Τίποτα δεν είναι γνωστό για τη ζωή του, αλλά ένας αρχαίος θρύλος υποστηρίζει ότι ο Άγιος Πέτρος, στο δρόμο του προς τη Ρώμη, σταμάτησε στη Νάπολη και θεράπευσε μία ηλικιωμένη γυναίκα από ασθένεια. Τότε πολλοί μεταστράφηκαν στο χριστιανισμό, συμπεριλαμβανομένου του Άσπρεν, που και ο ίδιος θεραπεύτηκε από αρρώστια είτε από τον ίδιο τον Πέτρο είτε από την Καντίντα , την ηλικιωμένη που θεράπευσε ο Πέτρος
. Ο θρύλος υποστηρίζει ότι ο Πέτρος έκανε τον Άσπρεν επίσκοπο της Νάπολης και του ζήτησε να κατασκευάσει την *Σάντα Μαρία ντελ Πρίνσιπιο*, η οποία θα αποτελούσε τη βάση για τη βασιλική της *Santa Restituta*. Το *San Pietro ad Aram* λέγεται επίσης ότι χτίστηκε κατά τη διάρκεια αυτής της περιόδου .

Μετά το θάνατο του Άσπρεν, του αποδόθηκαν πολλά θαύματα και ο τάφος του έγινε στη Σάντα Μαρία ντελ Πρίνσιπιο, αν και ορισμένοι μελετητές δηλώνουν ότι ο τάφος του βρισκόταν στις κατακόμβες του Αγίου Τζενάρο). Ο Ιωάννης Δ΄,  Επίσκοπος της Νάπολης, μετέφερε τα λείψανα του στη βασιλική της Santa Restituta, στο παρεκκλήσι αφιερωμένο στον Άσπρεν). Ο Άσπρεν ονομάστηκε ο δεύτερος (το 1673) της μεγάλης ομάδας περισσότερων από 50 προστατών αγίων της Νάπολης (ο Άγιος Τζενάρρο είναι ο πρώτος).

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Άγιοι της Ρωμαιοκαθολικής Εκκλησίας
Κατηγορία:Ιταλοί Ρωμαιοκαθολικοί άγιοι
Ιωάννης Δ΄ της Νεαπόλεως (επίσκοπος)

Ο **Άγιος Ιωάννης** *ο Σκρίμπα* (ο γραμματικός) , (πέθανε το 849), ονομαζόταν ειρηνιστής και γνωστός στα ιταλικά ως* Giovanni d'Acquarola ή Giovanni Scriba*, ήταν επίσκοπος της Νάπολης ως *Ιωάννης Δ΄* από το 838 μέχρι το θάνατό του.

Είναι ένας από τους πολιούχους αγίους της Νάπολης και εορτάζεται στις 22 Ιουνίου. Είχε μεταφέρει τα λείψανα του Αγίου Ασπρένα στην εκκλησία της Santa Restituta στη Νάπολη. Βοήθησε επίσης τον Δούκα Ανδρέα Β΄ στη διαπραγμάτευση του Pactum Sicardi, μιας οικονομικής συνθήκης, με τον Σίκαρντ πρίγκιπα του Μπενεβέντο.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 9ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 9ου αιώνα
Κατηγορία:Άγιοι της Ρωμαιοκαθολικής Εκκλησίας